VLU vereer lede op kongres | Netwerk24
VLU vereer lede op kongres
Vir die eerste keer deel twee VLU-takke van Area 3 die trofee vir die meeste punte behaal. Die Area 3-kongres is Donderdag (13/02) in Daniëlsrusrus gehou. Van links is Anmari Scheepers (Fouriesburg, derde), Ira le Roux (Kestell, eerste), Hanlie Venter (Daniëlsrus, eerste) en Alda van der Merwe (Asrivier, tweede).Foto: Lynda Greyling
Dit is ’n eerste keer dat twee VLU-takke van Area 3 die trofee deel vir die tak met die meeste punte.
Area 3 se jaarlikse kongres is Donderdag (13/02) deur die Daniëlsrus-Vrouelandbou-unie (VLU) in sy Boereverenigingsaal gehou.
Die Daniëlsrus- en Kestell-VLU deel die trofee nadat albei 659 punte behaal het. Asrivier is tweede, met vier punte minder, en Fouriesburg derde.
Die oud-Reitzer Mathys Roets was die spreker en sanger op die kongres.
Roets het vertel hy het nooit gedink dat hy met musiekmaak, wat sy droom was, ’n bestaan sou kon maak nie. Hy onthou hoe hy ná sy ongeluk, as gevolg waarvan hy die gebruik van sy bene verloor het, sy drome bewaarheid het. Nou verwesenlik hy nuwe drome.
Die uitslae van die verskillende kompetisie-nommers, van eerste tot derde plek, is soos volg:
Colbert-borduurwerk – Louria Blignaut (Asrivier), Ira le Roux (Kestell) en René Exal (Fouriesburg);
borduurwerk, beginners – Suzie van Eeden (Daniëlsrus);
masjienwerk (warm moulose baadjie) – Maretha du Preez (Kestell), Hester Willemse (Daniëlsrus) en René Exal (Fouriesburg),
kniekouse vir ’n tiener – Yvonne de Bruyn (Fouriesburg), Daleen Maree (Daniëlsrus) en Ira le Roux (Kestell);
lessenaarorganiseerder – Sheran Breeds (Asrivier), Hanlie Venter (Daniëlsrus) en Esmarie Botha (Daniëlsrus);
hertzogies met ’n kinkel: Riani Marx (Kestell), Mari Wapenaar (Reitz) en Yvonne de Bruyn (Fouriesburg);
wortel-pynappel en komkommerslaai – Mari Wapenaar (Reitz), Elsa Greyling (Kestell) en Corrie Snyman (Fouriesburg);
fotografie (oop, maar moet van ’n titel voorsien wees) – Lynda Greyling (Asrivier), Esmarie Botha (Daniëlsrus) en Elsie Nothnagel (Bethlehem en Kosmos);
kort-kortverhaal – Taai Bonthuys (Daniëlsrus), Gerida Beukes (Waterbron) en Ira le Roux (Kestell);
skilderkuns (landskap in akrielverf) – Maretha du Preez (Kestell), Sheran Breeds (Asrivier) en Sujani Dorfling (Fouriesburg), gesamentlik tweede, en Dorette Steyn (Daniëlsrus);
takverslag – Therese du Plessis (Fouriesburg), Gerida Beukes (Waterbron) en Ira le Roux (Kestell);
blomme – Sheran Breeds (Asrivier), Yolindi van Tonder (Waterbron) en Ira le Roux (Kestell);
lid met hoogste totaal – Maretha du Preez (Kestell), Ira le Roux (Kestell), Sheran Breeds (Asrivier);
sekretaresse van die jaar – Therese du Plessis (Fouriesburg); en
voorsitter van die jaar – Anmari Scheepers (Fouriesburg).